FC Pakruojis

**Pakruojo FC „Pakruojis“** – Lietuvos futbolo klubas iš Pakruojo. 

## Istorija

2016 metų sausio mėnesį Pakruojyje (Klovainiuose) buvo įkurtas futbolo centras „Pakruojis“. Asociacijos vadovas Rimantas Čeponis ruošiasi vystyti ir populiarinti ne tik futbolą, bet ir kitų rūšių sportą. Tikimasi skatinti jaunimą domėtis sportu, populiarinti olimpinio judėjimo principus. Asociacijos veikloje siekia dalyvauti ir Pakruojo rajono savivaldybė.

Noras įkurti naują futbolo klubą Pakruojyje kilo po to, kai 2015 metų vasarą iš A lygos ir I-os lygos pirmenybių pasitraukė Pakruojo FK Kruoja. Lažybų skandalų lydimas klubas pasitraukė iš A lygos ir kitų LFF organizuojamų turnyrų, tačiau Pakruojo futbolo bendruomenė įkūrė FC „Pakruojis“.

2016 metų LFF I-os lygos licencijavimo procese dalyvavęs klubas malonės nesulaukė ir I-os lygos licencija nebuvo suteikta. Kovo 10 dieną LFF sprendėsi, kurie klubai bus pakviesti žaisti I šalies futbolo lygoje, tačiau FC Pakruojis kvietimo į LFF I lygą nesulaukė. Vėliau Pakruojo ekipa licencijavosi ir žaidė 2016 metų LFF II lygos vakarų zonos pirmenybėse. Šioje lygoje debiutantai tapo nugalėtojais.

2017 m. klubui buvo suteikta I-os lygos licencija. 
Dalyvauja Pirmos lygos pirmenybėse.
Dalyvavo "Žemaitijos taurės" turnyre, kuriame užėmė antrąją vietą.

2018 m. žaidė Pirmoje lygoje. Įpusėjus pirmenybėms buvo antroje vietoje. dviem taškais nusileido FK Panevėžys ir turėjo nukeltas rungtynes su FK Koralas atsargoje. Po vasaros perėjimų lango komanda vos du kartus šventė pergales ir nukrito į galutinę septintąją vietą.

2019 m. žaidė Pirmoje lygoje. Įpusėjus pirmenybėms komandą paliko eilė žaidėjų (lyderiai ir keli legionieriai). Sezonui artėjant į pabaigą ekipa sunkiai rinkdavo sudėtį. Eilė rungtynių buvo pralaimėta nepadoriais rezultatais. Sezono įgriuva tapo 2019 m. spalio 16 d. XXVIII (28) turo rungtynės Vilniuje, kai žaidė Vilniaus Vytis ir FC Pakruojis. Šios rungtynės baigėsi rezultatu **15:1**, o „vyčiai“ sutriuškino pakruojiečius rekordine persvara. Sezono metu būta ir daugiau panašių rezultatų.
::2019 m. liepos 26 d. FC Pakruojis **1 : 9** FK Nevėžis Kėdainiai; XVII (17) turo rungtynėse.
::2019 m. rugpjūčio 25 d. DFK Dainava **9 : 1** FC Pakruojis; XXI (21) turo rungtynėse.
::2019 m. rugsėjo 28 d. FC Pakruojis **1 : 10** Riteriai B; XXVI (26) turo rungtynėse.
::2019 m. spalio 9 d. FC Hegelmann Litauen **11 : 1** FC Pakruojis; XXVII (27) turo rungtynėse.
2019 m. komanda užbaigė paskutinėje vietoje, būdami 15 pozicijoje. Paskutiniame ture mažeikiškių Atmosferos futbolininkai iškovojo pergalę ir vienu tašku aplenkė Pakruojo ekipą. Įdomu tai, kad iš pirmenybių pašalintas Stumbras B iškovojo net 14 taškų. Tiesa, ši komanda nebuvo sužaidusi pusės rungtynių ir visi jos pasiekimai buvo anuliuoti.

2020 m. sezone komanda nebuvo suformuota, treneris bei dalis žaidėjų perėjo į Pakruojo SC struktūrą.

## Klubo simbolika ir spalvinė gama

Logotipe pavaizduotas stilizuotas tiltas, bei futbolo kamuolys.

Žaidžia mėlynos spalvos aprangomis, svečiuose kartais žaidžia geltonais marškinėliais, mėlynais šortais ir kojinėmis.

; Aprangų gamintojai
*  Joma

## Pasiekimai

2016-ųjų metų pradžioje įsikūręs klubas ėmėsi burti komandą. Pirmasis iššūkis laukė Telšiuose „Žemaitijos taurė-2016“ turnyre. Visus A grupės susitikimus pralaimėjo, o kovo 19 d. susitiko su FK Kražantė Kelmė dėl 5 vietos šiame turnyre. Ir šį kartą buvo pralaimėta, rezultatas 1:9. Klubas įgijo teisę dalyvauti 2016 metų LFF II lygos vakarų zonos pirmenybėse. Sezonas susiklostė ypač sėkmingai, nes per 18 susitikimų iškovojo 16 pergalių ir du kartus sužaidė lygiosiomis. Klubas surinko net 50 taškų ir įgijo teisę 2017 metais dalyvauti LFF I-os lygos pirmenybėse.

## Įdomybės
Įspūdingiausia 2016 metų pergalė buvo pasiekta namie 2016 m. birželio 25 dieną, kai LFF II lygos Vakarų zonos pirmenybėse 9 turo varžybose rezultatu 10:1 išvykoje buvo sutriuškinta Šiaulių FK "Juventa-99" ekipa.

## Sezonai

|}

## Dalyvavimas LFF taurėje
### 2016 metai

2016 m. birželio 1 d.	LFF taurės antrojo etapo (1/32 f.) varžybose susitiko su "Navigatoriais". Varžovai laimėjo rezultatu 5:3.

### 2017 metai

2017 m. balandžio 29 d. tik po baudinių serijos nusileista Vilniaus Vytis komandai.

## Sudėtis
*[[2019]] m. [[spalio 1]] d.* 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Treneriai
* Aidas Dambrauskas, nuo 2016 m.

## Šaltiniai

## Nuorodos